ur en ca da hbs_lat de da da da ca en en sv it da da en nl da de nb da en en de da da fr da da da da da da da nb da da da da da da da da sv da es da da da da da da da da da da da da da da da da da da da da da da de da da sv da sv da sv da da da da es sv da da da sv da sv da da da da en ru sv da da da da da da da de sv da de da da da da sv da da da da da da da da da da da da da en da da de sv da da sv da it en da nb da da nn sv da en
19 februar 2012 | Rummet | 8 Kommentarer
Skeptica har modtaget denne beskrivelse fra “S.B.”, af en UFO-observation:
Nå men nu til selve oplevelse, vi valgte at gå hjem til skole fra byen Tvede jeg husker ikke om der var en form for fælles kørsel i biler eller bus eller om de fleste gik ?, men det korte og det lange er at vi bevæger os 3 eller 4 personer fra Tvede mod Mellerup sent aften eller nat vi går på vejen som hedder Bavnevej den slå et knæk undervejs hvorefter at man bevæger sig ned af en bakke og efterfølgende op igen det var som jeg husker det på det flade stykke umidbart efter bakken vi havde en noget usædvanlig oplevelse.
Det som jeg husker og nu vil jeg lige sige og understrege at det mest underlige ved hele denne her historie er at der skulle gå omkring ca. 25 år før jeg egenteligt kommer til at tænke tilbage på episoden og også huske den ? dagen efter og resten af skoleåret og alle de mange år er gået hvor jeg ikke har skænket det en tanke, meget mærkeligt hvordan mon med de andre der var med ?.
Det hele er vel overstået på ca. 15 sek. fra vi ser dem til de forsvinder, de kommer fra retningen Rander Fjord og har vel retning mod byen Linde.
Jeg husker at vi undre os helt vildt og siger til hinanden hvad fanden var det og vi griner osv. og jeg husker at jeg siger at vi helere må holde mund med det eller tror alle at vi er gale eller lyver, meget kort tid efter går vi videre og ingen har talt om denne her episode efterfølgende hvad jeg ved af, jeg selv har glemt det totalt i alle disse år selv dagen efter mindes jeg ikke at jeg undrede mig over det eller noget som helst det har været helt svedt ud ?. Jeg husker normalt ting omkring mig rimeligt godt især ting som er anderledes.
Jeg kan sige 100 % sikkert at det vi så ikke var en flyver, helicopter, legetøjsflyver eller andet som kan forklares naturligt, jeg har set mange ting på himlen som bevæger sig som jeg ikke har kunnet sige hvad er måske 200 objekter gennem årende alle har sansynligvis været satelliter, fly og anden der kan forklares naturligt, jeg glor ikke efter ufo’er men ser jeg et eller andet der bevæger sig på himlen følger jeg det et stykke tid og efterfølgende gør jeg ikke mere ud af dette, så jeg er altså ikke en ufo galning der ringer ind med ufo varsler i tide og utide har faktisk aldrig gjort det.
Er der andre der har lignende oplevelser hører jeg gerne om dette.
Tak for din beretning. Den var meget interessant, fordi den afspejler hvordan en typisk UFO-hændelse opleves og beskrives.
Mange UFO-observanter, specielt dem, der oplever at blive bortført af rumvæsener, oplever det så stærkt, at deres liv ændres. Man kan nærmest beskrive det som en religiøs vækkelse, hvor man ser alting i et nyt lys.
Du tilhører den gruppe, der har oplevet noget de ikke forstod, men oplevelsen var ikke så stor, at dit liv blev forandret for altid. Faktisk glemmer du oplevelsen i hele 25 år.
Derfor må vi nødvendigvis forholde os temmelig kritisk til hvad du mener at kunne huske, så lang tid efter. Når det så er sagt, kan vi dog komme med et kvalificeret bud på hvad du så.
Hvad har vi at operere med? Lad os først begynde med hvad du ikke husker:
Hvordan hjemtransporten for de andre foregik.
Hvor mange personer der var med dig.
Du er også usikker på afstanden (højden) til objekterne. Den usikkerhed gør, at du ikke kan sige noget præcist om størrelsen (hvilket du ikke gør), eller hastigheden.
Lad os så kigge på hvad du kan huske:
Du anslår hastigheden til at være ca. 70-90 km/t.
Du beskriver lyden som 3-4 slag/pust i sekundet.
Du siger intet om størrelsen på objekterne, hvorfor det ikke har været noget der gjorde indtryk.
Du anslår højden til at være 100-300 m, hvilket tyder på en ret stor usikkerhed.
Retningen er fra Randers Fjord, ind i landet, formodentlig mod Linde.
Det hele tager ca. 15 sekunder.
Landkortet viser os forløbet:
Hvad var det så?
Du afviser selv at det kunne være helikoptere, men alligevel tyder alt på at du faktisk så to af dem.
Hvis vi kigger på retningen, finder vi, at de flyvende objekter havde direkte kurs mod Flyvestation Karup, der ligger længere inde i landet.
Helikoptere flyver ofte i formation, lidt forskudt. Rotorerne kan sagtens i næsten-mørke give indtryk af at være grå skiver; øjet opfanger en rotors bevægelser som netop skiver. Det passer også fint med lyden, som du beskriver som “3-4 slag/pust i sekundet”.
Hastigheden passer ikke, hvis de befandt sig 100 meter oppe, men passer fint hvis du tror at de befandt sig 100 meter oppe og fløj med den angivne hastighed, men de i virkeligheden var langt højere oppe. Så vil et objekt bevæge sig “langsommere”, set nede fra jorden, præcis som det ser ud når et passagerfly passerer hen over himlen fra en meget stor højde.
Den naturlige forklaring er altså at du har set et par helikoptere.
Mikael Emmertsen på 24. februar 2012 ved 17:02
UFO´er er ikke flyvende tallerkner. De er lysånder fra det højere astralplan, der midlertidigt inkarnerer i vores materielle lysstoflige univers for at anspore menneskets åndelige udvikling. Rummennesker er lige så vrkelige som du og jeg. Børnene kender dem og leger med dem hver dag.
Dann Simonsen på 4. marts 2012 ved 21:16
“Børnene kender dem og leger med dem hver dag.”
admin på 4. marts 2012 ved 18:13
Er ufo’er ikke flyvende tallerkener? Må jeg nu be’ om min himmelblå. Hvilken sandhed lige i synet (mens budbringeren må være skyldig i at jeg forskrækket tabte tre tallerkener af svigermors nu roswelliserede mågestel). Hvorfor er der ingen der har fortalt mig det for mange år siden?
Åh ja. Lysånder kender jeg godt til. De har en meget kort væge og brænder som regel hurtigt ud – derfor er de så midlertidige og følgelig har de ikke megen tid til at anspore vores åndelige udvikling. Lige så flygtige lysånderne er akkurat så tungnemme er vi rummennesker. Ja, jeg sagde vi, – her i det lysstoflige univers er vi alle rumvæsener – mennesker, katte, fisk, dræberpudler, lopper, – Yes Noah, you name it!
PS! Man skal være noget så forsigtig når man leger med lysånder, de kan give fæle brændsår ved nærkontakt.
Richard Thordsen på 13. marts 2012 ved 23:46
Helikoptere der ‘puster’ nogle gange pr. sek kunne såmænd godt betragtes som rimelig research, men så er der minsandten nogen der siger lysånder. Gad vide om de nogensinde får en ledende stilling i ‘Foreningen mod verdens fordummelse’! 🙂
Et lille (læs: kæmpestort) hint, til løsningen af gåden: Hvor højt oppe og hvor hurtigt flyver gæs mon, og hvor mange vingeslag har de mon pr. sek.! 😉
S.B på 23. januar 2016 ved 11:35
Fandt lige ud af at der var kommet svar. Jeg vil prøve at finde ud af mere snarest.
Jeg kan afvise at der var tale om helikoptere – de er ikke tallerken formede og har en helt anden lyd. Jeg har været ude at flyve i flere forskellige helikoptere både i min tid i militæret og i det civile liv, og jeg kan afvise at det var helikoptere. Ved nærmere eftertanke kan jeg nævne at højden nok har været max. 150 meter, men det er svært at sige. Det ville have været nemmere med genstande man kender størrelsen på; f. eks en lille helikopter vil man nemmere kunne have vurderet til at være 100 eller 300 meter oppe i luften.
Jeg vil som sagt prøve om det er muligt med flere oplysninger.
Noget som jeg selv syntes er meget mærkeligt og som jeg forstår virker underligt er at jeg ikke husker oplevelsen. Jeg husker alle mulige andre ting. Dagen efter var der ingen af os der snakkede om hændelsen, men det var helt vanvittigt og virkede urealistisk for os alle da det skete, men hvorfor talte vi ikke om det efterfølgende og hvorfor glemte vi alle oplevelsen?
admin på 25. januar 2016 ved 13:44
Det undergraver troværdigheden, at du – efter at have fået en naturlig forklaring – begynder at ændre i, og tilføje til, din oprindelige fortælling.
Du sagde intet om, at de var “tallerken-formede”, men det mener du altså nu, at de var. Du siger også, at det ikke kan have været helikoptere, fordi du selv har prøvet at flyve i dem, men hvorfor udelukker det, at du som efterskole-elev hører noget andet, som du så oven i købet glemmer i så lang tid?
Du er selvfølgelig velkommen til at kontakte os med dine yderligere oplysninger, men kan vi så stole på, at det denne gang vil være sidste gang du tilføjer eller ændrer?
Hvad mener du selv er forklaringen på, at du glemte oplevelsen?
S.B på 20. februar 2016 ved 0:19
Hvorfor skulle det undergrave troværdigheden at der bliver tilføjet noget ?, jeg ville håbe at jeg kunne tilføje meget mere, jeg har overvejet om jeg måske skulle kontakte en hypnotisør så der måske på den måde kunne komme mere klarhed over min oplevelse. Jeg siger i øvrigt følgende : “to flyvende genstande grå som på billedet formen lidt anderledes de virkede store” med formen lidt anderledes mener jeg ikke sekskantede eller andet i den retning der mener jeg den underste del samt øverste del så anderledes ud end det billede der tidligere blev anvendt til denne tråd.
Hvis jeg ikke har oplevet det jeg helt bestemt mener at jeg har oplevet må jeg være skør eller have drømt at jeg har oplevet det, jeg prøver ikke at komme med utroværdige spændingshistorier jeg siger det som det er lige fra hjertet med eller uden ændringer.
En seriøs dygtig hypnotisør med mange års erfaring må kunne komme det et stykke nærmere end jeg selv kan, mener du/i at det er forsøget værd ?.
Jeg forstår din tvivl Claus jeg ville selv være meget tvivlsom for lign. hvad siger du til at du finder en seriøs hypnotisør tæt på hvor det passer dig bedst, og så laver du en aftale med vedkommende så jeg ingen kontakt har med vedkommende inden besøget, vi mødes og tager sammen til hypnotisøren og du overvære samtalen eller hvad man kan kalde det, og vi får så at se udfaldet. Jeg betaler naturligvis for besøget, på denne måde kan vi måske komme det lidt nærmere, måske siger han at jeg har en livlig fantasi måske siger han at jeg har drømt at jeg har oplevet det eller måske siger han at jeg har oplevet et eller andet, i tilfælde af at jeg har oplevet et eller andet kan han måske være medvirkende til at få flere detaljer frem om hele forløbet samt oplevelsen. Hvad siger du til det, lyder det spændende eller som spild af tid ?.
admin på 22. februar 2016 ved 6:31
Det undergraver troværdigheden, fordi du ændrer på din historie: Først er dit bedste bud på højden 100 meter, men ved nærmere eftertanke er det nu 150 meter.
Det undergraver også troværdigheden, at du tilføjer elementer til historien: Du sagde intet om, at objekterne var “tallerken formede”.
Du kan ikke engang give noget tal på, hvor mange ændringer og tilføjelser vi skal igennem, før du er færdig med at fortælle om hændelsen. Hvis det nogen sinde sker.
Derfor taler alt for, at du nu er i gang med at digte på historien, og ikke huske, hvad der skete.
Du angiver selv nogle mulige forklaringer på, at du glemte alt om hændelsen i ca. 25 år: Enten må du være skør, eller også drømt det.
Jeg kan forstå på dig, at du heller ikke selv synes, at du er skør, eller har drømt det. Og du afviser også helt og aldeles, at du kan have husket forkert, selv om mennesker generelt ikke kan huske begivenheder særlig korrekt, der ligger et kvart århundrede tilbage.
Du synes derfor at antyde en ekstern årsag til, at du glemmer hændelsen, hvorpå du så husker den – i stigende detaljeringsgrad – efter et kvart århundrede. Nogen, eller noget, har fået dig til at glemme det. Er det korrekt opfattet?
Hvis det er tilfældet, hvem eller hvad kunne så få dig til at glemme hændelsen, og, lige så relevant, hvorfor?
Det virker jo ikke, som om hændelsen er særlig banebrydende eller opsigtsvækkende: Du ser to objekter ved nattetid, som du ikke dengang kunne identificere, og ej heller 25 år senere. Hvad skulle motivet så være for at få dig til at glemme at du så noget, du ikke på noget tidspunkt har vidst hvad var?
Vi oplever jo alle ting, som vi ikke ved, hvad var, men derfor går vi jo ikke rundt og tror, at der er nogen, eller noget, der har fået os til at glemme det.
Dit forslag om at finde en hypnotisør er spild af både tid og penge: Der er ingen sikre beviser på, at hypnotisører kan få folk til at genkalde ting, der er sket i deres fortid. Det kan du også sige dig selv, hvis du tænker over det: Hvis det var tilfældet, ville hypnotisører indgå som en fast bestanddel af politiets opklaringsarbejde, ikke kun i Danmark, men over hele kloden. Og det er jo ikke tilfældet.
Du kan læse mere om hypnotisører her: http://www.telegraph.co.uk/news/worldnews/1338671/Hypnosis-does-not-help-accurate-memory-recall-says-study.html
Som du kan se, vil en hypnotisør formodentlig få dig til at fastholde dine forkerte opfattelser af hændelsen. Så ikke alene er det spild af tid og penge, det vil næppe hjælpe dig til at forstå hvad det højst sandsynligt var du så: To helikoptere, på vej mod Flyvestation Karup.
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Dann Simonsen til Havana-syndromet – et argument for at eliminere det usandsynlige
Dann Simonsen til Hysteriet omkring ‘Havana-syndromet’ og den store afledningsmanøvre
Dann Simonsen til Hysteriet omkring ‘Havana-syndromet’ og den store afledningsmanøvre
Følg Skeptica på Facebook
Læs om vores privatlivspolitik.